Ar gourvenn avat a sav e-barzh kalon Melkor ha kendalchen a ra da hadañ gevier e-touez an Elfed betek sevel an dispeoch etre Fëanor ha Fingolfin. Kondaonet eo bet Fëanor dan harlu, heuliet gant e dad Finwë. Arsailhañ a ra Melkor an Div Wezenn gant sikour Ungoliant, ur gevnidenn ramzel ha spontus, ha mont a reont da Formenos e lech memañ Finwë ha Fëanor (a zo e Valinor evit ur gouel) o chom. Marvet eo bet Roue an Holl Noldor ha laeret eo bet ar Silmariloù ganto. Distreiñ a ra Fëanor e Tirion, kêr an Noldor, evit sevel un emsavadeg ouzh ar Valar ha Melkor, a vez graet Morgoth anezhañ gantañ, hag evit mont da Zouar ar Chreiz, hag ul le spontus a zo lavaret gantañ ha gant e vibien, ul le a lavar ne vefe savete ebet evit a re a zo ur Silmaril ganto, neus forzh piv e challfe bezañ, Vala, Elfed, Tud pe Loened. Al lodenn vrasañ eus an Noldor o deus choant da vont e Douar ar Chreiz, met heuliañ a reont kentoch Fingolfin ha Finarfin eget Fëanor. Mont a reont da Alqualondë, porzh an Teleri, evit kemer bigi o mignoned. Ne fell ket dan Teleri reiñ o bigi avat ha neuze e tiviz Fëanor arsailhañ anezho, heuliet gant arme Fingolfin a grede a oa e vreur en arvar. Drailhet e oa an Teleri ha laeret o bigi. Tapet eo bet an Noldor dindan Mallozh Mandos a ziougan gwalleurioù dan Elfed a glask ar Silmariloù. Finarfin a zibab mont en-dro da Valinor evit kaout digarez ar Valar, o tont da vezañ Roue an holl Noldor.